ให้แพทย์วินิจฉัยและรักษา รักษาอาการเจ็บลิ้นด้วยตนเอง
ถ้าคุณเจ็บลิ้นและรักษาด้วยตัวเองแล้วแต่ก็ยังไม่หาย ให้ปรึกษาแพทย์ แพทย์จะระบุสาเหตุของอาการเจ็บและรักษาได้ถูกวิธี  อาการเจ็บลิ้นเกิดขึ้นได้จากหลายสาเหตุ ได้แก่ การติดเชื้อรา การติดเชื้อไวรัส หรือการติดเชื้อแบคทีเรียในปาก ภาวะขาดโภชนาการ ฟันปลอมที่ไม่เข้ารูป การนอนกัดฟัน การแปรงลิ้น อาการแพ้ ความเครียด หรือความวิตกกังวล นอกจากนี้อาการเจ็บลิ้นยังอาจเกิดจากกลุ่มอาการปากแสบร้อนได้ด้วย  คุณอาจจะไม่สังเกตความเปลี่ยนแปลงทางกายภาพที่เกิดขึ้นกับลิ้นหรือปากที่มาพร้อมกับภาวะเจ็บป่วย หรือคุณอาจจะรับรู้ได้ถึงสัญญาณทั่วไปของการระคายเคืองหรือการติดเชื้อ เช่น คราบจุลินทรีย์สีขาวที่เคลือบอยู่บนลิ้นทำให้เกิดเชื้อราช่องปาก ตุ่มน้ำใส แผลในปาก หรือความรู้สึกแสบร้อน ถ้าคุณเจ็บลิ้นหรือมีกลุ่มอาการปากแสบร้อน แพทย์อาจสั่งตรวจเพื่อหาสาเหตุของอาการเจ็บ ปกติแล้วการตรวจจะไม่สามารถระบุสาเหตุที่แน่ชัดได้ แต่แพทย์จะช่วยหาวิธีการรักษาที่ดีที่สุดให้กับคุณ  แพทย์อาจให้อุปกรณ์วินิจฉัยหลายอย่างเพื่อหาสาเหตุของอาการเจ็บลิ้น ได้แก่ การตรวจเลือด จุลินทรีย์ในช่องปาก การตัดเนื้อเยื่อไปตรวจ การตรวจอาการแพ้ และการตรวจกรดในท้อง นอกจากนี้แพทย์อาจจะให้คุณทำแบบสอบถามทางจิตวิยาด้วย เพื่อหาว่าอาการเจ็บลิ้นของคุณนั้นเกิดจากความวิตกกังวล ความหดหู่ หรือความเครียดหรือไม่  แพทย์อาจจะบอกให้คุณหยุดใช้ยาบางชนิด เพื่อให้แน่ใจว่ายาไม่ได้เป็นสาเหตุของอาการเจ็บลิ้น แพทย์อาจจะสั่งยาที่ช่วยบรรเทาสาเหตุที่ทำให้เกิดอาการเจ็บลิ้นตามผลการตรวจ ถ้าไม่สามารถหาสาเหตุได้จากการตรวจ แพทย์ก็อาจจะสั่งยาหรือวิธีการรักษาด้วยตัวเองเพื่อบรรเทาอาการเจ็บและความรู้สึกไม่สบายลิ้น  3 ตัวยาที่ใช้รักษาอาการเจ็บลิ้นโดยทั่วไปได้แก่ Amitriptyline Amisulpride และ Olanzapine ตัวยาเหล่านี้จะไปป้องกันไม่ให้กรดแกมมาอะมิโนบิวทีริกทำปฏิกิริยา ซึ่งอาจเป็นสาเหตุของความเจ็บหรือความรู้สึกแสบร้อนที่ลิ้น  แพทย์อาจจะแนะนำให้คุณไปซื้อยาแก้ปวดที่ร้านขายยาเพื่อบรรเทาความไม่สบายลิ้น โดยเฉพาะถ้าคุณเจ็บจนนอนไม่หลับ ยาแก้ปวดตามร้านขายยาที่เป็นที่นิยมได้แก่  อะซีตะมิโนเฟน ไอบูโปรเฟน และแอสไพริน รับประทานยาแก้ปวดตามคำสั่งแพทย์หรือตามวิธีรับประทานบนแผง ยาอมหรือสเปรย์แก้เจ็บคอที่มียาระงับปวดอ่อนๆ ช่วยบรรเทาอาการเจ็บลิ้นได้ คุณสามารถหาซื้อยาอมและสเปรย์แก้เจ็บคอได้ตามร้านขายยาทั่วไปหรือสั่งซื้อออนไลน์  อมยาอมหรือพ่นสเปรย์แก้เจ็บคอทุก 2 – 3 ชั่วโมง หรือตามวิธีใช้บนฉลาก หรือตามแพทย์สั่ง  คุณต้องอมยาอมแก้เจ็บคอไว้จนกว่าจะละลายหมด อย่าพยายามเคี้ยวหรือกลืนทั้งเม็ด เพราะจะทำให้คอชาจนกลืนยาก ครีมแคปไซซินเป็นยาระงับปวดเฉพาะที่ที่ช่วยบรรเทาอาการปวด คุณสามารถทาครีมแคปไซซินที่ลิ้นได้ 3 หรือ 4 ครั้งต่อวัน  ครีมจะเพิ่มความรู้สึกเจ็บที่ลิ้นในตอนแรก แต่สักครู่ก็จะหายไป  แต่ระวังไว้ด้วยว่าการใช้ครีมแคปไซซินเป็นเวลานานอาจทำลายเส้นใยในเนื้อเยื่อลิ้น ทำให้สูญเสียการรับรสถาวรได้ ใช้น้ำยาบ้วนปากฆ่าเชื้อโรคอย่าง Benzydamine หรือ Chlorhexidine เพื่อรักษาอาการติดเชื้อที่ลิ้นหรือปาก ทั้งยังอาจช่วยบรรเทาความเจ็บและอาการบวมที่ลิ้นได้   Benzydamine บรรเทาอาการปวดโดยการระงับพรอสตาแกลนดินส์ ซึ่งเป็นสารเคมีที่ผลิตขึ้นเมื่อมีอาการปวดที่เกิดจากการอักเสบ  ริน Benzydamine ลงไปในถ้วย 15 มล. กลั้วให้ทั่วปาก 15 – 20 วินาทีแล้วบ้วนทิ้ง ถ้าคุณกัดลิ้นตัวเอง ให้กลั้วลิ้นด้วยน้ำเย็น วิธีนี้สามารถกำจัดสิ่งสกปรก อาหาร เลือด หรือเศษต่างๆ ออกจากบริเวณนั้นๆ และช่วยป้องกันการติดเชื้อ  แต่ถ้าคุณกัดลิ้นขาด คุณต้องพบแพทย์ให้เร็วที่สุดเท่าที่จะทำได้  เมื่อคุณกลั้วลิ้นด้วยนำเย็นแล้ว ให้ลองดูดน้ำแข็งเพื่อลดการบวมและความเจ็บปวด ดูดก้อนน้ำแข็งหรือไอศกรีมแท่งถ้าคุณปวดและ/หรือแสบร้อนที่ลิ้น ความเย็นจะช่วยทำให้ชาจนหายเจ็บ ลดอาการบวม และทำให้ลิ้นของคุณรู้สึกสบายขึ้น  การดูดน้ำแข็งก้อนจะช่วยบรรเทาได้มาก โดยเฉพาะถ้าคุณกัดลิ้นหรือรับประทานของร้อนลวกลิ้น  ของเหลวที่ไหลออกมายังช่วยให้คุณไม่ขาดน้ำและป้องกันไม่ให้ลิ้นของคุณแห้ง ซึ่งทำให้ความเจ็บที่เกิดจากการกัดหรือลิ้นที่ถูกของร้อนลวกเจ็บมากกว่าเดิม การกลั้วปากด้วยน้ำอุ่นผสมเกลือจะทำความสะอาดลิ้นของคุณและอาจช่วยบรรเทาอาการเจ็บ คุณสามารถกลั้วทุก 2–3 ชั่วโมงจนกว่าความเจ็บและความรู้สึกไม่สบายลิ้นจะดีขึ้น เติมเกลือ 1 ช้อนโต๊ะลงไปในน้ำอุ่น 1 แก้วแล้วคนให้ละลาย กลั้วให้ทั่วปาก 30 วินาที เน้นบริเวณที่เจ็บ จากนั้นบ้วนออก เวลาที่เจ็บลิ้น คุณควรหลีกเลี่ยงการบริโภคอะไรก็ตามที่ทำให้อาการเจ็บแย่ลง เช่น อาหารเผ็ดหรือมีกรด หรือยาเส้น แม้ว่าการทำเช่นนี้จะไม่ช่วยให้หายเร็วขึ้น แต่ก็น่าจะทำให้คุณสบายลิ้นขึ้น  รับประทานอาหารอ่อนๆ เบาๆ และอาหารเย็นๆ ที่ไม่ทำให้อาการเจ็บลิ้นแย่ลง เช่น น้ำผลไม้ปั่น ข้าวต้ม (ที่หายร้อนแล้ว) และผลไม้อ่อนๆ เช่น กล้วย โยเกิร์ตและไอศกรีมก็เป็นทางเลือกที่ดีเช่นเดียวกันเพราะทั้งเย็นและอ่อน อาหารและเครื่องดื่มที่มีกรด เช่น มะเขือเทศ น้ำส้ม เครื่องดื่มไม่ผสมแอลกอฮอล์ และกาแฟอาจทำให้คุณเจ็บลิ้นมากขึ้น นอกจากนี้ก็ควรเลี่ยงอบเชยและมินต์ด้วย เพราะจะทำให้คุณรู้สึกไม่สบายลิ้นมากยิ่งขึ้น ใช้ยาสีฟันสูตรสำหรับฟันอ่อนแอหรือสูตรอะไรก็ได้ที่ไม่มีมินต์กับอบเชย อย่าสูบบุหรี่หรือเคี้ยวยาเส้น เพราะจะทำให้คุณยิ่งรู้สึกไม่สบายลิ้นเข้าไปใหญ่ คุณต้องดื่มน้ำอย่าให้ขาดตลอดทั้งวัน เพราะนอกจากจะช่วยลดความรู้สึกปากแห้งแล้ว ยังช่วยทำให้หายเร็วขึ้นด้วย  ดื่มน้ำหรือน้ำผลไม้เย็นๆ เยอะๆ เพื่อให้ปากชุ่มชื้น พยายามหลีกเลี่ยงเครื่องดื่มร้อนอย่างกาแฟหรือชา เพื่อที่จะได้ไม่รู้สึกแสบร้อนหรือเจ็บมากกว่าเดิม หลีกเลี่ยงเครื่องดื่มกาเฟอีนหรือแอลกอฮอล์เพราะอาจระคายเคืองลิ้นได้
ไปพบแพทย์. เข้ารับการตรวจและวินิจฉัย. รับประทานยาเพื่อรักษาอาการเจ็บลิ้น. อมยาอมแก้เจ็บคอหรือใช้สเปรย์แก้เจ็บคอ. ทาครีมแคปไซซินเพื่อบรรเทาอาการเจ็บ. ใช้น้ำยาบ้วนปากฆ่าเชื้อโรค. กลั้วลิ้นที่ถูกกัดด้วยน้ำเย็น. ดูดน้ำแข็งก้อนหรือไอศกรีมแท่ง. ใช้น้ำเกลือกลั้วปาก. หลีกเลี่ยงอาหารที่ทำให้อาการเจ็บแย่ลง. ดื่มน้ำให้มากขึ้น.
https://www.wikihow.com/Heal-a-Sore-Tongue https://www.wikihow.com/Heal-a-Sore-Tongue
Getting a Diagnosis and Using Medications Treating a Sore Tongue with Home Remedies